- Hindi News
- National
- संघर्ष में शामिल हुए कर्मियों के विरुद्ध एक्शन की तैयारी में शिक्षा विभाग
संघर्ष में शामिल हुए कर्मियों के विरुद्ध एक्शन की तैयारी में शिक्षा विभाग
फिरोजपुर|शिक्षा विभागकी ओर से कर्मचारियों को पांच माह से वेतन नहीं दिए जा रहे, ऊपर से वेतन जारी करवाने के लिए संघर्ष करने वाले कर्मचारियों के विरुद्ध एक्शन प्लान तैयार किया जा रहा है। सर्व शिक्षा अभियान-रमसा कार्यालय कर्मचारी यूनियन के अध्यक्ष सरबजीत सिंह और उपाध्यक्ष जनक सिंह ने कहा कि डीजीएसई ऑफिस की ओर से सभी जिलों को पत्र भेजकर 16 फरवरी के संघर्ष में शामिल हुए कर्मचारियों के नाम भेजने को कहा है ताकि अपने अधिकारों की आवाज उठाने वाले कर्मचारियों पर कार्यवाही की जा सके। उन्होंने कहा कि 13 फरवरी से चंडीगढ़ में किए जा रहे संघर्ष को किसी हालात में रूकने नहीं दिया जाएगा और 8 मार्च को कर्मचारियों का 251 सदस्यों का मंडल सामूहिक रूप से सेक्टर 17, चंडीगढ़ में भूख हड़ताल पर बैठेगा। इसी के साथ ही पंजाब सरकार के विरुद्ध गुप्त एक्शन किसी भी समय आरंभ किया जा सकता है।
tgl_Latn sot_Latn hin_Deva hin_Deva hin_Deva